Pogled na crkvu i samostan Svatá Hora iz zraka.
Pogled na kompleks sa zapadne strane.
**Svatá Hora** (sh. *Sveta gora* ili *Sveta planina*), barokni pravokutni kompleks samostana i poznato češko hodočastilište na vrhu brda visokog 586 metara u starom dijelu grada Příbrama. Unutar kompleksa dimenzija 80 x 72 m smješteno je nekoliko samostana, četiri kapelice u kutovima pravokutnog oblika kompleksa i izvorna gotička crkva sv. Marije, obnovljena i proširena 1648. - 1673. prema nacrtima arhitekta Carla Luraga. Na popločanu kamenu terasu na sjevernom krilu kompleksa nastavljaju se stepenice za pješake i cesta za osobna vozila, koje vode do središta grada.

Izvorno je cijeli kompleks bio rezidencija isusovaca, a danas ovdje žive i rade redemptoristi. Ovaj kompleks središte je provincije redemptorista za područje Središnje Češke. Osim što održavaju cijeli kompleks, redemptoristi vode i nekoliko župa u Příbramu i okolici.

Odlike
------

Pogled na kompleks iz smjera Praga.
Svod hodočasničke crkve sv. Marije ukrašen je reljefima, freskama i štukaturama.
Glavni ulaz u kompleks popločena je kamena terasa s Marijinim kipom u sredini iz 1661. godine. U istočnom krilu samostana nalazi se portal grada Praga (1702. - 1705.) s kipovima i prikazima svetaca, proroka i čeških kraljeva (rad kipara Jana Brokoffa). Iznad kolonade portala, u sredini, nalazi se kip Djevice Marije Svatohorské arhitekta Kiliána Ignáca Dientzenhofera iz 1732. godine. U središtu južnog krila nalazi se kameni portal s radovima kipara Ondřeja Filipa Quitainera iz 1707. godine. U uglovima cijelog kompleksa (odnosno kutovima pravokutnika) nalaze se četiri osmerokutne kapelice koje predstavljaju četiri naselja (Plzeň, Prag, Breznička i Mnišeck) ovisno o stranama svijeta na kojima se nalaze. Kapelice su ukrašene bogatim štukaturama po uzoru na italijanske umjetnike, prema planovima Carla Luraga. U jugoistočnom uglu *Praške kapelice* nalazi se izvorna oltarna slika Petra Brandla *Navještenje* iz 1697. čija se kopija čuva u Nacionalnoj galeriji u Pragu.

Kamena terasa vodi u unutrašnjost hodočasničke crkve sv. Marije, izvorno gotičke građevine iz 14. vijeka. Obnovljena je i okružena malim četverostranim kapelicama u baroknom stilu između 1658. i 1675. Zapadna kapelica proširena je i ponovno otvorena 1751. nakon šest godina obnove pod vodstvom A. Schmidta. Kapelica s arkadama na istočnoj strani građena je od 1674. do 1676. prema nacrtima dvojice arhitekata:D. Orsija i G. D. Canevallea.

Glavni oltar crkve izgrađen je 1684. sa srebrnim ukrasima (J. Kogler), a 1775. ispred oltara postavljen je kip Djevice Marije Svatohorské, koji je pomoćni biskup Jan Rudolf Sporck 22. juna 1732. posvetio i okrunio. Svodovi i zidovi crkve ukrašeni su bogatim štukaturama S. Cereghettihoa iz 1665. i baroknim skulpturama. Crkva je nekoliko puta bila prebojavana, a secesijsku ogradu ispred glavnog oltara dizajnirao je R. Němec 1913. godine.

Na sjevernom ulazu u crkvu nalazi se kip Elizabete iz 1500. godine uz nekoliko manjih kipova iz 20. vijeka.

Izvori
------

1. ↑  Koláček, Josef, *Jezuité na Svaté Hoře*, Velehrad, Refugium Velehrad-Roma, 1998. str. 83, ISBN 80-86045-25-0.
2. ↑  Smolík, Václav, *Milosti Panny Marie Svatohorské v obrazech : popis a výklad ambitních obrazů*, Příbram, Redemptoristi na Svatoj Hori, 1948. str. 81.
3. ↑  Poche, Emanuel, a kol, *Umělecké památky Čech 3. P–Š*, Prag, izdavačka kuća Academia, 1980. str. 179.

Literatura
----------

* Holubová, Markéta, *Catalogus personarum et officiorum residentii ad S. Montem (1647-1773) = Biografický slovník členů Tovaryšstva Ježíšova působících na Svaté Hoře u Příbrami v letech 1647-1773*, Příbram, Prag, Državni arhiv Distrikta Příbram i Muzej rudarstva u Příbramu u suradnji sa Institutom za etnologiju (AV ČR), 2006. str. 158, ISBN 80-86772-22-5, ISBN 80-86869-02-4.
* Kopeček, Josef, *Svatá Hora*, Kostelní Vydří, Karmelićanska naklada, 2006. str. 187, ISBN 80-7192-998-0.

Vanjske veze
------------

* Službene stranice

### Ostali projekti

|  |  |
| --- | --- |
|  | U Wikimedijinoj ostavi ima još materijala vezanih za: **Svatá Hora** |